ઇંફાલઃ પ્રધાનમંત્રી નરેન્દ્ર મોદી આગામી મહિને થનારી વિધાનસભાની ચૂંટણીમાં ભાજપના ઉમેદવારોના સમર્થન માટેની રેલીમાં શનિવારે એક કલાક માટે મણિપુર જવાના છે. પરંતુ આ દરમ્યાન રાજ્યના 6 ઉગ્રવાદી સંગઠનોના કો-ઓર્ડિનેટિંગ કમિટીએ તેમની યાત્રાનો વિરોધ કર્યો છે. સવારે છ વાગ્યાથી અહીં નાકાબંદી કરવાની જાહેરાત કરી છે. જેને પગલે મોદીની રેલી માટે સુરક્ષા વ્યવસ્થા કડક બનાવવામાં આવી છે. સંગઠનોએ કહ્યું છે કે મોદીના ઇંફાલમાં રહેવા સુધી કરફ્યું રાખવામાં આવશે. પીએમના પ્રવાસ પહેલા શુક્રવારે બે અલગ અલગ જગ્યાએથી એક હેન્ડગ્રેડ તથા એક બોમ્બ મળી આવ્યો છે.